นายกรัฐมนตรี เตรียมหารือเต็มคณะระหว่างผู้นำเขตเศรษฐกิจเอเปค กับผู้แทนสภาที่ปรึกษาทางธุรกิจเอเปค ช่วงบ่ายวันนี้
นายกรัฐมนตรี เตรียมหารือเต็มคณะระหว่างผู้นำเขตเศรษฐกิจเอเปค กับผู้แทนสภาที่ปรึกษาทางธุรกิจเอเปค ช่วงบ่ายวันนี้
 
ภารกิจวันแรกของพลเอก 
 ประยุทธ์ จันทร์โอชา นายกรัฐมนตรีวันนี้ เริ่มจากรับฟังบรรยายสุรุปการเข้าร่วมการประชุมผู้นำเขตเศรษกิจเอเปค และการประชุมที่เกี่ยวข้อง จากนั้นนายกรัฐมนตรี เดินทางไปที่ศูนย์ประชุมเอเปคเฮ้าส์ เพื่อเข้าร่วมการหารือเต็มคณะระหว่างผู้นำเขตเศรษฐกิจเอเปคกับสภาที่ปรึกษาทางธุรกิจเอเปค หรือ ABAC  มีนายปีเตอร์ โอนีล นายกรัฐมนตรีปาปัวนิวกินี ให้การต้อนรับ 
โดยภายหลังการหารือเต็มคณะ นายกรัฐมนตรีได้เข้าร่วมหารือกลุ่มย่อย เพื่อร่วมแลกเปลี่ยนและหารือในหลายประเด็น โดยมีสมาชิกที่เป็นผู้แทนจากประเทศไทย คือ นายสุพันธุ์ มงคลสุธี ประธาน ABAC ไทย เข้าร่วมการหารือด้วย 
การพบหารือกับสภาที่ปรึกษาทางธุรกิจเอเปค (ABAC) ในการประชุมเอเปคครั้งนี้แบ่งออกเป็น 5 กลุ่ม ซึ่งไทยอยู่ในกลุ่มที่ 2 โดยนายกรัฐมนตรีจะได้ร่วมหารือกับผู้นำจากเขตเศรษฐกิจพิเศษฮ่องกง ฟิลิปปินส์ สหรัฐอเมริกา และพบกับสมาชิก ABAC ซึ่งเป็นผู้แทนธุรกิจจากอีก 7 เขตเศรษฐกิจ ได้แก่ จีน อินโดนีเซีย เกาหลีใต้ ปาปัวนิวกินี รัสเซีย สิงคโปร์ และเวียดนาม